Lena Headey

Lena Kathren Headey (s. 3. lokakuuta 1973 Bermuda) on englantilainen näyttelijä. Hän on näytellyt Cersei Lannisteria televisiosarjassa Game of Thrones (2011–2019), ja hän on ollut roolista neljästi Primetime Emmy -ehdokkaana.

Hän on näytellyt myös muun muassa elokuvissa Pitkän päivän ilta (1993), Rakkauden riivaamat (2002), Grimmin veljekset (2005), 300 (2007) ja Amor yllättää (2005). 

Headey syntyi Bermudalla, mutta kasvoi Pohjois-Englannin Huddersfieldissä.  17-vuotiaana hän oli mukana koulunsa järjestämässä näytelmässä Lontoon Royal National Theatressa.  Hänen roolisuorituksensa huomioitiin, ja hän sai roolin ensimmäisestä elokuvastaan, vuoden 1992 Waterlandista. Headey teki läpimurtonsa vuoden 2007 elokuvassa 300, jossa hän näytteli muinaisen Spartan kuningatarta Gorgoa. Vuosina 2008–2009 hän näytteli Sarah Connoria tieteissarjassa Terminator: Sarah Connorin aikakirjat yhteensä kahden tuotantokauden verran. 

Headey näytteli Cersei Lannisteria George R. R. Martinin Tulen ja jään laulu -fantasiakirjasarjaan perustuvassa HBO:n televisiosarjassa Game of Thrones (2011–2019). Headey on saanut Cersei Lannisterin roolistaan neljä Emmy-ehdokkuutta parhaasta naissivuosasta draamasarjassa. Vuonna 2017 Headey ansaitsi sarjasta 1,1 miljoonaa dollaria jaksolta ja hänestä tuli yksi television parhaiten palkatuista näyttelijöistä. Sarjan kahdeksas ja viimeinen tuotantokausi esitettiin vuonna 2019.

 Filmografia 
 Vuosi  TV-sarja/Elokuva Rooli Huomioita1992 Clothes in the Wardrobe Margaret Waterland Nuori Mary1993 Century Miriam Pitkän päivän ilta Lizzie1994 Fair Game Ellie TV-elokuva MacGyver: Trail to Doomsday Elise Moran Rudyard Kiplingin Viidakkokirja Katherine Anne 'Kitty' Brydon1995 Devil’s Advocate Clare Rigby Loved Up Sarah The Grotesque Cleo Coal1997 Face Connie Mrs. Dalloway Nuori Sally1998 Merlin Kuningatar Guinevere TV-elokuva Olipa kaksi kertaa eilinen Sylvia Weld 1999 Inside-Out Lyhytelokuva Onegin Olga Larina2000 Ropewalk Allison Gossip Cathy Jones Aberdeen Kairo 'Kaisa' Heller 2001 Round About Five Girlfriend Lyhytelokuva Anazapta Matilda Valvoja Emma2002 The Gathering Storm Ava Wigram Possession Blanche Glover Ripley’s Game Sarah Trevanny2003 The Actors Dolores No Verbal Response Tri Megan Pillay Lyhytelokuva2005 Grimmin veljekset Angelika The Cave Kathryn Imagine Me & You Luce2007 300 Kuningatar Gorgo  The Contractor Tarkastaja Annette Ballard Tyttökoulu St. Trinian’s Neiti Dickinson2008 The Broken Gina McVey The Red Baron Käte Otersdorf2009 Laid to Rest Cindy Tell-Tale Elizabeth 2012 Dredd Madeline Madrigal 2013Varjojen kaupungit: Luukaupunki Jocelyn Fray2014The Adventurer: The Curse of the Midas Box Monica Low Down  	Sheila Albany300: Imperiumin nousu Gorgo, Spartan kuningatar2015Zipper Jeannie EllisUnity kertojaDokumentti2016Pride and Prejudice and Zombies Lady Catherine de BourghKingsglaive: Final Fantasy XV Lunafreya Nox FleuretÄänirooli 2017Thumper Ellen2019Fighting with My Family Julia BevisThe Flood Wendy 2021Twist  	SikesGunpowder Milkshake Scarlet 

 Televisiosarjat 
VuosiNimiRooliHuomio1993 Soldier Soldier Shenna Bowles 3 jaksoa Spender Emily 2 jaksoa1996 Elämää Ballykissangelissa Jenny 1 jakso1996–1997 Band of Gold Colette 8 jaksoa1997 Kavanagh QC Natasha Jackson 1 jakso The Hunger Steph Reynolds 1 jakso 2004 The Long Firm Ruby Ryder 2006 Ultra Penny/Ultra pilottijakso; sarjaa ei jatkettu 2008–2009 Terminator: Sarah Connorin aikakirjat Sarah Connor 2011–2009 The Super Hero Squad Show Musta leski, Mystique 2011–2019 Game of Thrones Cersei Lannister 2011 Kovat kaulassa The Vulture

 Lähteet 

 Aiheesta muualla 

Luokka:Englantilaiset näyttelijät
Luokka:Vuonna 1973 syntyneet
Luokka:Elävät henkilöt
Luokka:Seulonnan keskeiset artikkelit